Source: https://juliamikolasikova.blog.sme.sk/c/501140/preco-vzali-obvinenych-z-vrazdy-exprimatora-hurbanova-do-vazby.html?ref=viacbloger
Timestamp: 2019-02-21 18:43:03+00:00
Document Index: 7245872

Matched Legal Cases: ['súd ', 'súd ', '§ 87', '§ 71', '§ 80', '§ 87', '§ 71', '§ 80', 'súd ']

Prečo vzali obvinených z vraždy exprimátora Hurbanova do väzby? - Júlia Piraňa Mikolášiková (blog.sme.sk)
Prečo vzali obvinených z vraždy exprimátora Hurbanova do väzby?
Autor: Júlia Piraňa Mikolášiková | 30.1.2019 o 16:48 | (upravené 30.1.2019 o 17:15) Karma článku: 5,45 | Prečítané: 2142x
V zmysle zákona o slobodnom prístupe k informáciám som požiadala o sprístupnenie uznesenia Špecializovaného trestného súdu.
Požiadala som Špecializovaný trestný súd v zmysle zákona o slobodnom prístupe k informáciám o sprístupnenie uznesenia vo veci väzby pre obvinených Romana Ostružlíka a Vladimíra Mosnára. Ide o prípad vraždy exprimátora Hurbanova Lászloá Basternáka z júla 2001.
Podľa zákona sú súdy povinné sprístupniť aj neprávoplatné rozhodnutia ( anonymizované).
Doteraz tento súd vždy sprístupňoval uznesenie aj s odôvodnením. Teraz síce uznesenie sprístupnili, ale odôvodnenie vymazali. Prečítajte si ho teda celé, tak ako mi ho zaslali zo Špecializovaného trestného súdu.
Sudca pre prípravné konanie Špecializovaného trestného súdu, pracovisko Banská Bystrica JUDr. Peter Pulman LL.M. o návrhu prokurátora Úradu špeciálnej prokuratúry Generálnej prokuratúry SR Bratislava z 24.01.2019 na vzatie obvinených xxxxxxxx, nar. xxxxxxxx a xxxxxxxxx, nar. xxxxxxxx,dňa 26.01.2019 takto
I. Podľa § 87 ods. 2 Tr. poriadku z dôvodov uvedených v § 71 ods. 1 písmeno b/ Trestného poriadku b e r i e m obvineného xxxxxxxxx, nar. xxxxxxxx v xxxxxx, trvale bytom xxxxxxxx, okres xxxxxxxxxdo väzby. Lehota trvania väzby obvinenéhozačala plynúť dňa23.01.2019 o 06:05 hod.a vykoná sa v Ústave na výkon väzby a Ústave na výkon trestu odňatia slobody, xxxxxxxxx. Podľa § 80 ods. 1 písm. c/ Tr. poriadku sa nad obvineným xxxxxxx nenariaďuje dohľad probačného a mediačného úradníka.
II. Podľa § 87 ods. 2 Tr. poriadku z dôvodov uvedených v § 71 ods. 1 písmeno b/, c/ Trestného poriadku b e r i e m obvineného xxxxxxxx, nar. xxxxxxxx v xxxxxx, trvale bytom xxxxxxxxxxxxxxx do väzby. Lehota trvania väzby obvineného začala plynúť dňa 23.01.2019 o 17:15 hod. a vykoná sa v Ústave na výkon väzby a Ústave na výkon trestu odňatia slobody, xxxxxxxxx. Podľa § 80 ods. 1 písm. c/ Tr. poriadku sa nad obvineným xxxxxxxxxx nenariaďuje dohľad probačného a mediačného úradníka.
P o u č e n i e : Proti tomuto uzneseniu je prípustná sťažnosť, ktorú možno podať do troch pracovných dní od jeho oznámenia prostredníctvom podpísaného súdu na Najvyšší súd SR. Sťažnosť nemá odkladný účinok.
V Banskej Bystrici 26.01.2019
JUDr. Peter Pulman LL.M. sudca pre prípravné konanie
Za správnosť vyhotovenia : Adriana Hanesová
Prečo prokurátor Lukáš Hanniker bojuje za Karola Mella ?
Počet článkov 255 Celková karma 6.35 Priemerná čítanosť 5654